En 24-årig nordjyde blev natten til mandag anholdt i Otterup for at slå en kvinde.

En privatfest i Otterup på Fyn gik over gevind. En nordjysk gæst endte nemlig med at slå en kvinde til festen. Det skriver TV2/Fyn. Manden var fuld, da han overfaldt kvinden, og hun slap med et par mærker efter slaget. Den 24-årige mand blev anholdt af politiet på Fyn. De efterforsker videre i sagen i løbet af mandagen.